Решение на Общия съд от 31 януари 2024 г. — Italia Wanbao-ACC/Комисия
(Дело T-583/20)1
(Конкуренция — Концентрации — Пазар на херметичните хладилни компресори с променлива скорост, предназначени за домашна употреба — Решение, изменящо ангажиментите, станали задължителни — Общи условия за изменение на задълженията — По-целева клауза за преразглеждане — Условие, свързано с промяната в структурата на пазара — Грешка в правото)
Език на производството: италиански
Страни
Жалбоподател: Italia Wanbao-ACC Srl (Борго Валбелуна, Италия) (представители: P. Ferrari и F. Filì, адвокати)
Ответник: Европейска комисия (представители: B. Ernst, S. Baches Opi и G. Conte)
Встъпила страна в подкрепа на ответника: Nidec Corp. (Киото, Япония) (представители: F. Montag и A. Van Cauwelaert, адвокати)
Предмет
С жалбата си на основание член 263 ДФЕС жалбоподателят иска отмяна на Решение C(2020) 3118 окончателен на Комисията от 15 май 2020 г. за изменение на задълженията, станали задължителни по силата на Решение C(2019) 2734 окончателен от 12 април 2019 г., с което се разрешава операцията по концентрация по преписка M.8947, Nidec/Whirlpool (Embraco Business)
Диспозитив
Отменя Решение C(2020) 3118 окончателен на Комисията от 15 май 2020 г. за изменение на задълженията, станали задължителни по силата на Решение C(2019) 2734 окончателен от 12 април 2019 г., с което се разрешава операцията по концентрация по преписка M.8947, Nidec/Whirlpool (Embraco Business).
Осъжда Европейската комисия да понесе направените от нея съдебни разноски, както и тези на Italia Wanbao-ACC Srl.
Nidec Corporation ще понесе направените от него съдебни разноски.
____________
1     ОВ C 378, 9.11.2020 г.